Publication: Magyar Közlöny
Issue: MK-2003-84 (Year: 2003, Number: 84)
Era: 1990-2004
Section: 1992. évi XXXVIII. törvény (a továbbiakban: Áht.) 90. §
Paragraph Index: 2385

(1) Amennyiben új vagy módosított szakmai minimumfeltételt elõíró jogszabály jelenik meg, az egészségügyi hatóság a jogszabály hatálybalépésétõl számított 15 napon belül levélben tájékoztatja az érintett egészségügyi szolgáltatókat a változásról. Az egészségügyi szolgáltató a tájékoztatás kézhezvételétõl számított 30 napon belül, legkésõbb azonban — a tájékoztatás kézhezvételétõl függetlenül — a jogszabály hatálybalépésétõl számított 60 napon belül bejelenti a mûködési engedélyt kiadó egészségügyi hatóságnak szolgáltatásainak az új vagy módosított minimumfeltételnek való megfelelését. Ha a szolgáltató az új 2003/84. szám vagy módosított minimumfeltételeknek megfelel, a városi, illetve a megyei tisztifõorvos a mûködési engedélyét a bejelentéstõl számított 60 napon belül módosítja. Az egészségügyi hatóság a bejelentést helyszíni szemle keretében ellenõrizheti.

Source: https://magyarkozlony.hu/hivatalos-lapok/450ef434ed2b7bf5594fea0c1d0c1717b1001b19/dokumentumok/dfed65690d5a6f764105c959d9507eaa40a77e79/letoltes